ธปท.คุมหยวนสั่งแบงก์แจงดูเงินเข้าออก
ธปท.สั่งสถาบันการเงินทุกแห่งรายงานการทำธุรกรรมเงินหยวนในต่างประเทศเพื่อจับตาดูการไหลเข้า
21 ส.ค. 2554

ธปท.สั่งสถาบันการเงินทุกแห่งรายงานการทำธุรกรรมเงินหยวนในต่างประเทศเพื่อจับตาดูการไหลเข้า
นางผ่องเพ็ญ เรืองวีรยุทธ ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) ออกหนังสือเวียนแจ้งแก่ธนาคารพาณิชย์ ให้มีการรายงานธุรกรรมเงินหยวนเพิ่มเติม ในส่วนที่มีการซื้อขายอัตราแลกเปลี่ยนในตลาดเงินฮ่องกง หลังจากที่รัฐบาลจีนผ่อนคลายระเบียบการแลกเปลี่ยนเงินหยวนให้มีการซื้อขายเงินหยวนในตลาดนอกประเทศในฮ่องกงได้ 
ทั้งนี้ ธปท.ต้องการติดตามวิเคราะห์ธุรกรรมเงินหยวนในตลาดเงินตราต่างประเทศได้อย่างครบถ้วนมากขึ้น โดยให้มีผลบังคับใช้ตั้งแต่ 4 ก.ค.นี้
“ที่ผ่านมามีสถาบันการเงินและนิติบุคคลที่ได้รับอนุญาตในการซื้อขายแลกเปลี่ยนเงินตราต่างประเทศสอบถามมาว่า จะให้รายงานธุรกรรมเงินหยวนนอกประเทศเพิ่มเติมอย่างไรหรือไม่ ดังนั้นเพื่อติดตามธุรกรรมเงินหยวน และการไหลเข้าออกของเงินตราต่างประเทศโดยรวมครอบคลุมทุกสกุลเงิน ธปท.จึงให้รายงานธุรกรรมนี้เพิ่ม” นางผ่องเพ็ญ กล่าว